VSL Sklep II Cp 1861/2021
Datum: 2022-06-13T02:00:00.000+02:00
ecli: ECLI:SI:VSLJ:2022:II.CP.1861.2021.1
sodisce: Višje sodišče v Ljubljani
oddelek: Civilni oddelek
institut: stroški postopka - odločitev o stroških postopka - predlog za izdajo dopolnilnega sklepa - zavrnitev predloga stranke
jedro: V sodbi Višjega sodišča v Ljubljani pod opr. št. II Cp 1861/2021 z dne 30. 3. 2022 ni izostala odločitev o stroških sodnega postopka pred sodiščem prve stopnje, zato je pritožbeno sodišče predlog tožene stranke za izdajo dopolnilnega sklepa zavrnilo.
zveza: ZPP člen 165

## Jedro

V sodbi Višjega sodišča v Ljubljani pod opr. št. II Cp 1861/2021 z dne 30. 3. 2022 ni izostala odločitev o stroških sodnega postopka pred sodiščem prve stopnje, zato je pritožbeno sodišče predlog tožene stranke za izdajo dopolnilnega sklepa zavrnilo.

## Izrek

Predlog tožene stranke za izdajo dopolnilnega sklepa se zavrne.

## Obrazložitev

1. Višje sodišče v Ljubljani je pod opr. št. II Cp 1861/2021 dne 30. 3. 2022 v zvezi s popravnim sklepom z dne 12. 4. 2022 odločalo o pritožbi tožene stranke zoper sodbo Okrajnega sodišča v Ljubljani, opr. št. V P 161/2019 z dne 19. 5. 2021 in razsodilo, da pritožbi tožene stranke delno ugodi za znesek 793,80 EUR s pripadki in se v tem delu tožbeni zahtevek zavrne, v nespremenjenem delu, torej za glavnico 793,80 EUR (I. točka) in v zvezi z odločitvijo o stroških postopka, da jih nosi tožena stranka (II. točka) pa pritožbo zavrnilo in odločitev sodišča v nespremenjenem delu (nezavrnjenem) potrdilo.

2. Tožena stranka predlaga, da pritožbeno sodišče izda dopolnilni sklep, ker je v sodbi izostala odločitev o stroških sodnega postopka pred sodiščem prve stopnje.

3. Predlog ni utemeljen.

4. V sodbi Višjega sodišča v Ljubljani pod opr. št. II Cp 1861/2021 z dne 30. 3. 2022 ni izostala odločitev o stroških sodnega postopka pred sodiščem prve stopnje. Sodišče je pritožbi tožene stranke ugodilo delno, in sicer za del glavnice v znesku 793,80 EUR s pripadki, v ostalem delu pa pritožbo tožene stranke zavrnilo in v nespremenjenem delu potrdilo odločitev sodišča prve stopnje (drugi odstavek 325. člena ZPP v zvezi z 332. členom ZPP).